Ulug Beigus
Ulug Beigus sive Ulugh Beighus, (Arabice:میرزا محمد طارق بن شاه رخ الغ‌بیگ / Mīrzā Muhammad Tāriq bin Schāhruch Ulugh Beg; natus Soltanije in urbe Iraniae die 22 Martii 1394; interfectus Maracandae die 27 Octobris 1449) fuit princeps Maracandae e familia Timuridarum (Sachruchi filius, Tamerlanis nepos) . Astronomus notus est, qui scientiam super omnia (etiam religionem et officia principis) posuisse dicitur, quamobrem interfectus et quasi martyr scientiae factus est. Nomen Ulug Beg re vera est titulus idem ac magnus princeps valens.

Opera 
Secundum Universal historical dictionary quidam Greaves anno 1650 Latine edidit sequentia opera Ulugh Beighi:
Tractatus de Epochis Gentium Orientalium.
Tabula Geographica de Situ quarundam Regionum.
Longitudines centum Stellarum.
 Thomas Hyde anno 1665 Oxoniae edidit:
Tabulae Longitudinum et Latitudinum Stellarum fixarum (vide infra: Nexus externi!)

Notae

Nexus interni 
 2439 Ulugbek

Nexus externi 

 Thomas Hyde, Tabulae Long. ac Lat. Stellarum Fixarum, ex Observatione Ulugh Beigi (...), in: Syntagma dissertationum quas olim auctor doctissimus Thomas Hyde S.T.P. separatim edidit. Accesserunt (...), Vol. 1, Oxonii 1767 textus in interrete (Arabice - Latine)

Astronomi Iraniae
Mathematici Iraniae
Nati 1394
Mortui 1449